पाएं अपने शहर की ताज़ा ख़बरें और फ्री ई-पेपरडाउनलोड करें
हिसार । बर्फीले और दुर्गम रास्ते को पार कर एवरेस्ट की चोटी पर तिरंगा फहराकर लौटी अनिता कुंडू को शहर के लोगों ने पलकों पर बैठाया।रविवार को अनिता का आजाद नगर में गर्मजोशी के साथ स्वागत किया गया। नवदीप कॉलोनी में आयोजित सम्मान समारोह में नलवा के विधायक संपत सिंह और इलाके के लोगों ने अनिता कुंडू को सम्मानित किया।इस मौके पर एशिया कराटे कप में गोल्ड मेडलिस्ट मुंदलिया को भी सम्मानित किया गया। कार्यक्रम में दोनों युवाओं ने अपने अपने अनुभव सांझा किए। अनिता कुंडू ने कहा कि अगर मन में दृढ़ विश्वास हो तो कोई भी मंजिल दूर नहीं है। मां की प्रेरणा और प्रोफेसर संपत के आशीर्वाद से उन्होंने यह उपलब्धि प्राप्त की।
प्रोफेसर संपत ने कहा कि अनिता कुंडू ने माउंट एवरेस्ट की चोटी पर तिरंगा फहराकर देशभर में हिसार का नाम रोशन किया है। उन्होंने कहा कि प्रतिभाशाली व्यक्ति हर प्रकार की परिस्थितियों में भी कामयाबी हासिल कर सकता है, अनिता कुंडू ने भी विपरीत परिस्थितियों का सामना करके अपनी श्रेष्ठता साबित की है। उन्होंने कहा कि आज की महिलाएं अबला नहीं सबला हैं। उनमें हर तरह का कार्य करने की क्षमता है, और प्रतिभा है। महिलाएं अपनी इस प्रतिभा और क्षमता को पहचानें। शिक्षा, स्वास्थ्य जैसे अनेक क्षेत्रों में तो महिलाओं ने पुरुषों पर अपनी श्रेष्ठता साबित की है और आज खेलों में भी महिलाएं पुरुषों से पीछे नहीं हैं। इसलिए लड़कियों को आगे आना चाहिए।
अन्य लोगों ने भी किया सम्मानित
समारोह में लोगों ने भी दोनों विजेता खिलाडिय़ों को फूल मालाओं के साथ सम्मानित किया। इस मौके पर नगर निगम पार्षद नरेंद्र शर्मा, कर्मवीर ढिल्लो, करण सिंह मुंदलिया, मनीराम, रमेश फौजी, अर्चना सुहासनी, जगदीश मास्टर, सुभाष, राममूर्ति, यशवंत बादल, राजपति, करतार सिंह, महेंद्रा दहिया, संतोष दड़ौली, सुरेंद्र शर्मा, बलवान राठी, राजनीतिक सचिव सुरेन्द्र झाझडिय़ा, बलराज मलिक, राजेश एडवोकेट, करण सिंह, सतीश ढांडा, सुशील शर्मा, रामफल सिहाग, अशोक सुंडा, रामचंद्र मुआल, सुभाष श्योराण, बलवंत लितानी, इंद्र सिंह, डॉ. राजकुमार, दलजीत फौजी, करण सिंह पुनियां, कैलाश गिरधर, शीशपाल, राजकुमार, अमित, राजेंद्र गोयल, परमजीत सिंह, मास्टर रामकुमार, कृष्ण देव पंवार, विजेंद्र शास्त्री सहित अन्य गणमान्य व्यक्ति उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mai_Deva zho_Hant eng_Latn